
ŠAKIŲ RAJONO SAVIVALDYBĖS TARYBA

SPRENDIMAS

Dėl leidimo laikinai uždaryti Plokščių mokyklos daugiafunkcio centro ikimokyklinio ir priešmokyklinio ugdymo grupę
2014 m. gegužės 29 d. Nr. T-204
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 58 straipsnio 1 dalies 3 punktu ir atsižvelgdama į Plokščių mokyklos daugiafunkcio centro direktorės 2014 m. gegužės 15 d. prašymą „Dėl ikimokyklinės ir priešmokyklinės ugdymo grupės darbo mokinių vasaros atostogų metu“, nusprendžia:


1. Leisti laikinai nuo 2014 m. birželio 9 d. iki 2014 m. rugpjūčio 22 d. uždaryti Plokščių mokyklos daugiafunkcio centro ikimokyklinio ir priešmokyklinio ugdymo grupę.


2. Įpareigoti Plokščių mokyklos daugiafunkcio centro direktorę informuoti ikimokyklinio ir priešmokyklinio ugdymo grupę lankančių vaikų tėvus apie laikiną ugdymo paslaugų neteikimą Plokščių mokyklos daugiafunkcio centro ikimokyklinio ir priešmokyklinio ugdymo grupėje.

